กราบพระบรมศพ กว่า2ล้านคนแล้ว
เริ่มตีเส้น-วางผัง สร้างพระเมรุมาศ,ยอดทะลุกว่า 2 ล้านคนแล้ว พสกนิกร ที่เข้าถวายสักการะพระบรมศพพระบาท สมเด็จพระปรมินทร มหาภูมิพลอดุลยเดช เบื้องหน้าพระบรมโกศ ณ พระที่นั่งดุสิตมหาปราสาท ในพระบรมมหาราชวัง และยังหลั่งไหลเดินทางมาอย่างต่อเนื่อง เจ้าหน้าที่กรมศิลปากรนำปูนขาวโรยกำหนดขอบเขตพื้นที่ก่อสร้างพระเมรุมาศ ก่อนขุดหลุมจุดก่อสร้างจิตกาธาน หอเปลื้อง นักท่องเที่ยวต่างชาติแห่เข้าชมห้องแสดงนิทรรศการเฉลิมพระเกียรติในหลวง ร.9 ที่สำนักพระราชวังเปิดให้ชมฟรี กอร.รส.เตรียมเก้าอี้ 3 หมื่นตัวให้ประชาชนนั่งสวดมนต์ข้ามปีที่สนามหลวง ปลัดเทศบาลตำบลปะโค อ.กุดจับ จ.อุดรธานี ที่นำคณะเจ้าหน้าที่มาถวายสักการะพระบรมศพเผยน้อมนำหลักคำสอนหลักเศรษฐกิจพอเพียงและการทำไร่นาสวนผสมของในหลวง ร.9 มาเผยแพร่และสนับสนุนให้ชาวบ้านได้ปฏิบัติตามเป็นระยะเวลากว่า 10 ปี พบชาวบ้านมีเหลือกิน เหลือเก็บ,บรรยากาศการเข้าถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง เมื่อวันที่ 21 ธ.ค. ตลอดทั้งวันมีพสกนิกรทุกหมู่เหล่า อาทิ จากจังหวัดอุตรดิตถ์ ลพบุรี หนองคาย สมุทรปราการ พิจิตร และปทุมธานี ฯลฯ เดินทางรอเข้าถวายสักการะพระบรมศพ ที่ท้องสนามหลวง ตั้งแต่ช่วงเช้ามืดอย่างเนืองแน่น ทำให้เต็นท์พักคอยฝั่งสนาม หลวงทิศเหนือมีประชาชนนั่งจนเต็มพื้นที่ ก่อนเดินแถวเข้ามารอเข้าพระบรมมหาราชวัง เมื่อสำนักพระ ราชวังเปิดประตูวิเศษไชยศรี ประชาชนกลุ่มแรกได้เข้าไปในเวลา 04.45 น.,นายวันชัย เสียวสูงเนิน อายุ 43 ปี ปลัดเทศบาลตำบลปะโค อ.กุดจับ จ.อุดรธานี นำคณะเจ้าหน้าที่เทศบาล 40 กว่าคน มาถวายสักการะพระบรมศพ กล่าวว่า ได้น้อมนำหลักคำสอน หลักเศรษฐกิจพอเพียง การทำไร่นาสวนผสมของในหลวง ร.9 มาเผยแพร่และสนับสนุนให้กับชาวตำบลปะโค ซึ่งส่วนใหญ่มีอาชีพเกษตร ปลูกมันสำปะหลัง อ้อย ข้าว ตามฤดูกาล ทำมาตั้งแต่ปี 2540 กว่าๆ หลังจากที่พระองค์ได้มี พระราชดำรัสเรื่องปรัชญาเศรษฐกิจพอเพียงครั้งแรก จากการทำต่อเนื่องมาตลอด 10 กว่าปี พบว่าชาวบ้านเหลือกิน เหลือเก็บ เหลือขาย จากการแบ่งพื้นที่ปลูกพืชสวนครัว เลี้ยงปลา ไก่ ไว้บริโภคภายในครัวเรือน ปัจจุบันยังมีโครงการปิดทองหลังพระฯ มาช่วยดูแลเรื่องการสร้างแหล่งน้ำให้เพียงพอ สร้างฝายชะลอน้ำ ขุดแหล่งเก็บน้ำเรื่อยมา 5-6 ปี พบว่าตอนนี้เริ่มมีน้ำเหลือใช้ในช่วงฤดูแล้ง ในโอกาสขึ้นปีใหม่ 2560 ได้จัดกิจกรรมให้ชาวตำบลมาร่วมงานคือการสวดมนต์ข้ามปี ลดเหล้าเข้าปีใหม่ เพื่อถวายเป็นพระราชกุศลแด่พระองค์,ขณะที่ในการพระราชพิธีบำเพ็ญพระราชกุศลพระบรมศพ พระบาทสมเด็จพระปรมินทรมหาภูมิพล อดุลยเดช ณ พระที่นั่งดุสิตมหาปราสาท ในพระบรม มหาราชวัง ซึ่งดำเนินเป็นวันที่หกสิบเก้า วันที่ 21 ธ.ค. สมเด็จพระเจ้าอยู่หัวมหาวชิราลงกรณ บดินทรเทพย วรางกูร ทรงพระกรุณาโปรดเกล้าโปรดกระหม่อม พระราชทานพระราชานุญาตให้กระทรวงการท่องเที่ยวและกีฬา โดยสำนักงานปลัดกระทรวงการท่องเที่ยวฯ กรมการท่องเที่ยว กองบังคับการตำรวจท่องเที่ยวและการท่องเที่ยวแห่งประเทศไทย พร้อมด้วยกระทรวงการพัฒนาสังคมและความมั่นคงของมนุษย์ โดยสำนักงานรัฐมนตรี สำนักงานปลัดกระทรวงการพัฒนาสังคมฯ กรมกิจการผู้สูงอายุ กรมกิจการสตรี และสถาบันครอบครัว กรมกิจการเด็กและเยาวชน กรมส่งเสริมและพัฒนาคุณภาพชีวิตคนพิการ กรมพัฒนาสังคมและสวัสดิการ การเคหะแห่งชาติ สำนักงานธนานุเคราะห์ สถาบันพัฒนาองค์กรชุมชน ร่วมเป็นเจ้าภาพในการบำเพ็ญพระกุศลพระบรมศพ,โดยในเวลา 07.00 น. นายพงษ์ภาณุ เศวตรุนทร์ ปลัดกระทรวงการท่องเที่ยวและกีฬา เป็นประธานบำเพ็ญพระกุศลสวดพระอภิธรรมพระบรมศพ พระบาทสมเด็จพระปรมินทรมหาภูมิพลอดุลยเดช จากนั้นถวายภัตตาหารเช้าแด่พระพิธีธรรม 8 รูป โดยมีคณะผู้บริหาร และข้าราชการในสังกัดสำนักงานปลัดกระทรวงการท่องเที่ยวและกีฬา กรมการท่องเที่ยว กองบังคับการตำรวจท่องเที่ยว การท่องเที่ยวแห่ง ประเทศไทย ร่วมเป็นเจ้าภาพในการบำเพ็ญพระกุศลพระบรมศพ,เวลา 10.30 น. คณะผู้บริหารและข้าราชการ ในสังกัดกระทรวงการพัฒนาสังคมและความมั่นคงของมนุษย์ ในหน่วยงานสำนักงานรัฐมนตรี สำนักงานปลัดกระทรวงการพัฒนาสังคมฯ และกรมกิจการผู้สูงอายุ ร่วมเป็นเจ้าภาพบำเพ็ญกุศลถวายพระบรมศพ พระบาทสมเด็จพระปรมินทรมหาภูมิพลอดุลยเดช ถวายภัตตาหารเพลแด่พระพิธีธรรม จำนวน 8 รูป ณ พระที่นั่งดุสิตมหาปราสาท โดยมีนายพุฒิพัฒน์ เลิศเชาวสิทธิ์ อธิบดีกรมพัฒนาสังคมและความมั่นคงของมนุษย์ เป็นประธาน,อีกด้านที่ศาลาว่าการพระราชวัง ภายในพระ บรมมหาราชวัง สำนักพระราชวัง ได้เปิดห้องแสดงนิทรรศการเฉลิมพระเกียรติให้นักท่องเที่ยวและประชาชนเข้าชมฟรีทุกวัน ระหว่างเวลา 09.00-15.00 น. โดยแบ่งเป็นนิทรรศการหมุนเวียน ประกอบด้วย ตู้นอน 6 ตู้ และตู้ยืน 4 ตู้ บอกเล่าเรื่องราวต่างๆ ตั้งแต่สมุดไทยดำหรือสมุดข่อย ซึ่งเป็นสมุดที่เขียนเรื่องราวบันทึกเหตุการณ์สำคัญ ตั้งแต่รัชกาลที่ 1-6 ปฏิทินหลวงที่พระราชทานให้ประชาชนมาลงนามถวายพระพรในวันขึ้นปีใหม่ มีทั้งหมด 7 สีตามสีประจำวันในปีนั้นๆ เล่มที่นำมาจัดแสดงที่มีอายุเก่าแก่ที่สุดปี พ.ศ.2492 ตู้จัดแสดงพระราชพิธีสำคัญสิบสองเดือน ขณะนี้ได้จัดแสดงพระราชพิธีสำคัญของในหลวงรัชกาลที่ 9 เช่น พระราชพิธีราชาภิเษกสมรส พระราชพิธีบรมราชาภิเษก การจัดแสดงเอกสารพระราชหัตถเลขาและพระปรมาภิไธยในรัชกาลที่ 5-7 การจัดแสดงพระราชกรณียกิจของพระบาทสมเด็จพระปรมินทรมหาภูมิพลอดุลยเดช จนเป็นที่มาของการถวายพระราชสมัญญานามว่า กษัตริย์นักพัฒนา,ทั้งยังเป็นที่มาของการทูลเกล้าฯถวายรางวัลจากองค์กรต่างๆทั่วโลก ซึ่งมีจัดแสดงอยู่ในตู้ถัดมา นอกจากนี้ ยังมีการจัดแสดงนิทรรศการถาวร ประกอบด้วย ตู้หนังสือราชกิจจานุเบกษา ภาพยนตร์ส่วนพระองค์ในหลวงรัชกาล 9 ที่ทรงบันทึกด้วยพระองค์เอง มาจัดแสดงนาน 30 นาที นิทรรศการพระราชประวัติตั้งแต่ประสูติ จนถึงทรงพระผนวช นิทรรศการพระราชพิธีฉลองสิริราชสมบัติ ในวโรกาสต่างๆ อาทิ 25 ปี, 50 ปี และ 60 ปี ตู้จัดแสดงของที่ระลึก ซึ่งพระราชอาคันตุกะจากประเทศต่างๆทูลเกล้าฯถวาย แผนผังแสดงลำดับราชสกุลวงศ์จักรี รวมถึงการจัดแสดงข้อมูลและภาพหมู่มหามณเฑียรและหมู่มหาปราสาท ในพระบรมมหาราชวัง โดยห้องจัดแสดงนิทรรศการเฉลิมพระเกียรติดังกล่าวได้รับความสนใจจากนักท่องเที่ยวชาวต่างชาติจำนวนมากมาเยี่ยมชมพร้อมกล่าวสดุดี,เวลา 11.00 น. ที่เต็นท์กองอำนวยการร่วมรักษาความสงบเรียบร้อยบริเวณโดยรอบพระบรมมหาราชวัง (กอร.รส.) น.ส.สายทิพย์ มนตรีกุล ณ อยุธยา หรือพี่ฉอด ดีเจคนดัง ประธานเจ้าหน้าที่บริหารสายธุรกิจจีเอ็มเอ็ม แชน แนล ดิจิทัลทีวี นำทีมดารานำน้ำดื่มจำนวน 10,000 ขวด มอบให้กับ พล.ต.พงษ์สวัสดิ์ พรรณจิตต์ รองแม่ทัพภาคที่ 1 ในฐานะรอง ผอ.กอร.รส. ดีเจพี่ฉอดกล่าวว่า ตั้งใจมา กราบพระบรมศพในหลวงรัชกาลที่ 9 ตั้งแต่ตี 4 เข้าแถวต่อคิวกับประชาชนใช้เวลา 5-6 ชั่วโมง ถึงจะได้เข้ากราบพระบรมศพ ซึ่งเป็นสิ่งที่ดีงาม ตอนแรกประชาชนน่าจะเบาบางลงแล้ว ตรงกันข้ามยังคงมีประชาชนมากราบพระบรมศพเป็นจำนวนมาก เท่าที่ทราบจากรองแม่ทัพภาคที่ 1 บอกว่า มีคนเข้ามากราบเฉลี่ยตกวันละ 4-5 หมื่นคน ในโอกาสนี้ตนและน้องๆเป็นตัวแทนของบริษัทนำน้ำดื่มมามอบให้กับ กอร.รส. เพื่อแจกจ่ายให้กับประชาชน,ขณะที่ พล.ต.พงษ์สวัสดิ์ พรรณจิตต์ รองแม่ทัพภาคที่ 1 ในฐานะรอง ผอ.กอร.รส. กล่าวภายหลังประชุมกับหน่วยงานที่เกี่ยวข้องว่า ในส่วนของการจัดกิจกรรมสวดมนต์ข้ามปีที่สนามหลวงนั้น กระทรวงวัฒนธรรมและกระทรวงการท่องเที่ยวฯ เป็นแม่งาน กอร.รส. รับผิดชอบเรื่องการจัดสถานที่ โดยวันที่ 31 ธ.ค. จะจัดที่สนามหลวงฝั่งทิศใต้ มีการตั้งเวทีและเตรียมเก้าอี้จำนวน 30,000 ตัว รองรับประชาชน โดยประธานในพิธีอาจจะเป็นนายกรัฐมนตรี หรือรองนายกฯ มาเปิดงานในเวลา 23.30 น.ส่วนการดูแลความเรียบร้อย จะต้องหารือกับหน่วยงานที่เกี่ยวข้องต่อไป,รอง ผอ.กอร.รส.กล่าวต่อไปว่า ในวันที่ 1 ม.ค.2560 สำนักพระราชวังแจ้งปิดเข้าถวายสักการะพระบรมศพ 1 วัน แต่จะเปิดให้ลงนามถวายพระพรในหลวงรัชกาลที่ 10 ที่ศาลาสหทัยสมาคม กอร.รส.จะทำหน้าที่ตามเดิม เพียงแต่จุดคัดกรองที่จะเข้ามาสนามหลวงทั้ง 8 จุด จะเปิดเวลา 07.00 น. ขอให้ผู้ที่เข้ามาสนามหลวงต้องดูแลสุขภาพตัวเองให้ดี ใครมีโรคประจำตัวควรพกยามา เขียนชื่อยาและโรครวมทั้งชื่อที่อยู่ติดตัวมาด้วย ทีมแพทย์จะได้ช่วยเหลือได้อย่างรวดเร็ว รวมทั้งผู้สูงอายุด้วยขอให้มาที่จุดคัดกรองที่ได้เตรียมไว้ เพื่อเจ้าหน้าที่จะได้ดูแลได้อย่างเต็มที่ นอกจากนี้เจ้าหน้าที่ตำรวจได้จัดชุดชุมชนสัมพันธ์ ไปจัดกิจกรรมสร้างความผ่อนคลาย ให้กับประชาชนตามเต็นท์ต่างๆด้วย ส่วนเรื่องการก่อสร้างพระเมรุมาศ กรมศิลปากรมาตีเส้นกำหนดขอบเขตแล้ว โดยวันที่ 22 ธ.ค. กทม.จะส่งแผนปรับย้ายพื้นที่เต็นท์ กอร.รส.และเต็นท์อื่นๆ ที่ทับซ้อนพื้นที่ก่อสร้าง สัปดาห์หน้าจะมีความชัดเจนมากขึ้น,ช่วงบ่าย มีเจ้าหน้าที่จากฝ่ายสำรวจและวางผังก่อสร้างพระเมรุมาศ กรมศิลปากร ลงพื้นที่บริเวณสนามหลวงด้านทิศใต้ ซึ่งเป็นพื้นที่ที่จะก่อสร้างพระเมรุมาศ โดยนำปูนขาวมาโรยกำหนดขอบเขตพื้นที่ ก่อนที่จะขุดหลุมบริเวณจุดที่จะก่อสร้างจิตกาธาน หอเปลื้อง พร้อมกับนำเชือกมากั้นรอบบริเวณและเขียนป้ายประกาศ เขตบริเวณพื้นที่ก่อสร้างพระ เมรุมาศ กรุณาอย่าจอดรถกีดขวาง เตรียมความพร้อมโดยในวันที่ 26 ธ.ค.นี้จะมีพิธีตรึงหมุดจัดสร้างพระเมรุมาศ,เวลา 16.30 น. คณะผู้บริหารและข้าราชการในสังกัดกรมกิจการสตรีและสถาบันครอบครัว กรมกิจการเด็กและเยาวชน กรมส่งเสริมและพัฒนาคุณภาพชีวิตคนพิการ ร่วมเป็นเจ้าภาพบำเพ็ญกุศลพระพิธีธรรมวัดมหาธาตุยุวราชรังสฤษฎิ์ราชวรมหาวิหาร และวัดระฆังโฆสิตารามวรมหาวิหาร สวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท โดยมี พล.ต.อ.อดุลย์ แสงสิงแก้ว รมว.การพัฒนาสังคมฯ เป็นประธานในพิธี,เวลา 19.00 น. คณะผู้บริหารและข้าราชการในสังกัดกรมพัฒนาสังคมและสวัสดิการ การเคหะ–แห่งชาติ สำนักงานธนานุเคราะห์ และสถาบันพัฒนาองค์กรชุมชน ร่วมเป็นเจ้าภาพบำเพ็ญกุศลถวาย พระบรมศพพระบาทสมเด็จพระปรมินทรมหาภูมิพล อดุลยเดช ณ พระที่นั่งดุสิตมหาปราสาท โดยมีพระพิธีธรรมจำนวน 8 รูป จากวัดราชสิทธารามราช– วรวิหาร และวัดพระเชตุพนวิมลมังคลาราม สวดพระอภิธรรมพระบรมศพ,ขณะเดียวกันในเวลา 19.00 น. ทูลกระหม่อม หญิงอุบลรัตนราชกัญญา สิริวัฒนาพรรณวดี เสด็จยังเต็นท์ของมูลนิธิทูบีนัมเบอร์วัน ในทูลกระหม่อมหญิง อุบลรัตนราชกัญญา สิริวัฒนาพรรณวดี หน้าประตูเทวาพิทักษ์ พระบรมมหาราชวัง ประทานกล่องอาหาร ว่างที่บรรจุข้าวเหนียวหมูย่าง กับข้าวเหนียวไก่ย่าง แซนด์วิชฟาร์มเฮ้าส์ นมเปรี้ยวยาคูลท์ พร้อมพระบรม ฉายาลักษณ์ พระบาทสมเด็จพระปรมินทรมหาภูมิพล อดุลยเดช ให้กับประชาชนที่เดินทางมายังบริเวณพระบรมมหาราชวัง เพื่อร่วมแสดงความอาลัยแด่พระบาทสมเด็จพระปรมินทรมหาภูมิพลอดุลยเดช โดยมีประชาชนจำนวนมากรอรับเสด็จ และรอรับสิ่งของประทาน ระหว่างประทานอาหารว่างให้กับประชาชน ทูลกระหม่อมหญิงอุบลรัตนราชกัญญาฯ ทรงทักทายและรับสั่งกับประชาชนอย่างเป็นกันเอง,สำนักพระราชวังได้สรุปยอดรวมประชาชน ที่เดินทางมาถวายสักการะพระบรมศพ เมื่อวันที่ 20 ธ.ค. หลังสำนักพระราชวังปิดไม่ให้ประชาชนเข้าพระบรมมหาราชวัง เพื่อขึ้นถวายสักการะพระ บรมศพพระบาทสมเด็จพระปรมินทรมหาภูมิพล อดุลยเดช บนพระที่นั่งดุสิตมหาปราสาท ในเวลา 00.30 น. จากกำหนดเดิมเวลา 21.00 น. เนื่องจากยังมีประชาชนเข้าแถวรอเข้าถวายสักการะพระบรมศพในมณฑลพิธีสนามหลวงเป็นจำนวนมาก ว่า มีจำนวนทั้งสิ้น 53,884 คน รวม 51 วัน มี 2,027,579 คน และมีประชาชนถวายเงินเพื่อร่วมบำเพ็ญพระราชกุศลเป็นเงิน 4,482,399.50 บาท รวม 51 วัน เป็นเงินทั้งสิ้น 160,006,490.25 บาท
ยอดทะลุกว่า 2 ล้านคนแล้ว พสกนิกร ที่เข้าถวายสักการะพระบรมศพพระบาท สมเด็จพระปรมินทร มหาภูมิพลอดุลยเดช เบื้องหน้าพระบรมโกศ ณ พระที่นั่งดุสิตมหาปราสาท ในพระบรมมหาราชวัง และยังหลั่งไหลเดินทางมาอย่างต่อเนื่อง เจ้าหน้าที่กรมศิลปากร
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช